Diari Oficial de la Generalitat Valenciana


Sumari del DOGV 4959, del 04-03-2005 (2005/2151)

RESOLUCIÓ de 18 de febrer de 2005, del director general de Qualitat Ambiental, per la qual es modifica la Resolució de 24 de maig de 2004, del director general de Qualitat Ambiental, per la qual es regula el procediment per a la comunicació telemàtica de les notificacions prèvies als trasllats (NPT) i documents de control i seguiment (DCS) de residus perillosos per part dels productors i gestors de residus, i s'aprova l'aplicació per raó de la qual es gestiona el procediment.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2005/02/18/(1)/dof/vci/html**

### Dades del document

Número de DOGV
:   4959

Data del DOGV
:   04-03-2005

Secció del DOGV
:   I. DISPOSICIONS GENERALS

Número del document
:   2005/2151


Data del document
:   18-02-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * telemàtica
    * comunicació de dades
    * telecomunicació
    * legislació
    * residu
    * procediment administratiu
    * gestió de residus
    * signatura electrònica

RESOLUCIÓ de 18 de febrer de 2005, del director general de Qualitat Ambiental, per la qual es modifica la Resolució de 24 de maig de 2004, del director general de Qualitat Ambiental, per la qual es regula el procediment per a la comunicació telemàtica de les notificacions prèvies als trasllats (NPT) i documents de control i seguiment (DCS) de residus perillosos per part dels productors i gestors de residus, i s'aprova l'aplicació per raó de la qual es gestiona el procediment. [2005/A2151]
  
Mitjançant una resolució del director general de Qualitat Ambiental de data 24 de maig de 2004, es va aprovar el procediment per a la comunicació telemàtica de les notificacions prèvies als trasllats (NPT) i documents de control i seguiment (DCS) de residus perillosos per part dels productors i gestors de residus, i es va aprovar l'aplicació informàtica per raó de la qual es gestiona el procediment.
  
En el marc de l'article 45 de la Llei 30/1992, de 26 de novembre, del títol II del Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el registre de fitxers informatitzats en l'àmbit de l'administració de la Generalitat Valenciana, de la Llei 59/2003, de 19 de desembre, de firma electrònica, i del Decret 87/2002, de 30 de maig, del Govern Valencià, pel qual es regula la utilització de la firma electrònica avançada (FEA) en la Generalitat Valenciana, es va establir mitjançant la referida resolució la possibilitat de la tramitació telemàtica d'aquests procediments a què obliga la normativa en matèria de residus.
  
L'apartat primer de l'article 4 de l'esmentada resolució estableix que «els usuaris del sistema descrits en l'apartat tercer punt 3 han de disposar del certificat d'usuari de la firma electrònica de la Generalitat Valenciana. Aquest certificat pot obtindre's en els punts de Registre d'Usuari de l'Autoritat de Certificació de la Generalitat Valenciana».
  
Actualment la Generalitat Valenciana ha subscrit convenis amb altres entitats habilitades per a certificar vàlidament firma electrònica avançada, de les quals podran servir-se també els productors o gestors de residus perillosos per a poder realitzar els referits tràmits per via telemàtica. Per raó d'això, i dels possibles convenis que en el mateix sentit es poden subscriure amb altres entitats, s'aprova la present resolució que obri aquesta possibilitat.
  
Per tot això, per raó de les competències que m'atribueix el Decret 119/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Territori i Habitatge, resolc:
  
Primer
  
Es modifica l'apartat 1 de l'article 4 de la Resolució de 24 de maig de 2004, del director general de Qualitat Ambiental, per la qual es regula el procediment per a la comunicació telemàtica de les notificacions prèvies als trasllats (NPT) i documents de control i seguiment (DCS) de residus perillosos per part dels productors i gestors de residus, i s'aprova l'aplicació per raó de la qual es gestiona el procediment, que queda redactat en els termes següents:
  
«Els usuaris del sistema descrits en l'apartat tercer punt 3 han de disposar d'un certificat reconegut expedit per l'Autoritat de Certificació de la Comunitat Valenciana, o per qualsevol altre prestador de serveis de certificació amb què la Generalitat Valenciana haja formalitzat l'oportú conveni, segons el que preveu el Decret 87/2002, de 30 de maig, pel qual es regula la utilització de la firma electrònica avançada en la Generalitat Valenciana. La relació de prestadors de serveis de certificació amb què s'haja establit conveni de certificació es recolliran en la pàgina web de l'Autoritat de Certificació de la Comunitat Valenciana (http://www.pki.gva.es).»
  
Segon
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.


Còpia Permalink ELI